BEGRUNDELSE

1. BAGGRUND FOR FORSLAGET

· Begrundelse og formål

Formålet er at rette Kommissionens gennemførelsesbeføjelser i direktiv 1999/4/EF, 2000/36/EF, 2001/111/EF, 2001/113/EF og 2001/114/EF ind efter den sondring mellem Kommissionens delegerede beføjelser og gennemførelsesbeføjelser, som blev indført med artikel 290 og 291 i traktaten om Den Europæiske Unions funktionsmåde (TEUF), og at give Kommissionen yderligere delegerede beføjelser.

Traktaten skelner mellem på den ene side de beføjelser, der tillægges Kommissionen til at vedtage almengyldige ikke-lovgivningsmæssige retsakter, der udbygger eller ændrer visse ikke-væsentlige bestemmelser i den lovgivningsmæssige retsakt, jf. traktatens artikel 290, stk. 1, (delegerede retsakter), og på den anden side de beføjelser, der tillægges Kommissionen til at vedtage ensartede betingelser for gennemførelse af Unionens juridisk bindende retsakter, jf. traktatens artikel 291, stk. 2, (gennemførelsesretsakter). For så vidt angår de delegerede retsakter, delegerer lovgiver en beføjelse til Kommissionen til at vedtage retsakter af lovgivningslignende karakter. For så vidt angår gennemførelsesretsakter, er situationen en helt anden. I dette tilfælde er medlemsstaterne hovedansvarlige for gennemførelsen af Den Europæiske Unions retligt bindende retsakter. Men hvis anvendelsen af retsakten stiller krav om ensartede betingelser for retsaktens gennemførelse, er Kommissionen beføjet til at vedtage disse retsakter. Tilpasningen af direktiv 1999/4/EF, 2000/36/EF, 2001/111/EF, 2001/113/EF og 2001/114/EF til traktatens regler bygger på en klassifikation, der igen tager udgangspunkt i den nye tankegang, som ligger bag Kommissionens nuværende beføjelser.

Derudover er bestemmelserne i ovennævnte direktiver som led i denne nye filosofi blevet nøje gransket med det formål at finde ud af, om der findes yderligere behov for at øge Kommissionens beføjelser, jf. traktatens nye klassifikation.

Afslutningsvis er der blevet udarbejdet et udkast til et forslag til ændring af direktiv 1999/4/EF, 2000/36/EF, 2001/111/EF, 2001/113/EF og 2001/114/EF.

· Generel baggrund

I artikel 290 og 291 i traktaten om den Europæiske Unions Funktionsmåde (TEUF) skelnes der mellem to forskellige typer kommissionsretsakter:

– Ifølge artikel 290 i TEUF kan lovgiver delegere Kommissionen "beføjelse til at vedtage almengyldige ikke-lovgivningsmæssige retsakter, der udbygger eller ændrer visse ikke-væsentlige bestemmelser i den lovgivningsmæssige retsakt". De retsakter, som Kommissionen vedtager på denne måde, betegnes i den terminologi, der anvendes i traktaten, som "delegerede retsakter" (artikel 290, stk. 3).

– Ifølge artikel 291 i TEUF træffer medlemsstaterne "alle de nationale foranstaltninger, der er nødvendige for at gennemføre Unionens juridisk bindende retsakter". Disse retsakter kan tildele Kommissionen gennemførelsesbeføjelser, når det er nødvendigt med ensartede betingelser for at gennemføre dem. De retsakter, som Kommissionen vedtager på denne måde, betegnes i den terminologi, der anvendes i traktaten, som "gennemførelsesretsakter" (artikel 291, stk. 4).

· Gældende bestemmelser på det område, forslaget vedrører

Artikel 290 og 291 i traktaten om Den Europæiske Unions funktionsmåde (TEUF).

Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen som ændret ved Rådets afgørelse 2006/512/EF og ophævet ved Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser.

· Overensstemmelse med andre EU-politikker og -mål

Ikke relevant.

2. RESULTATER AF KONSEKVENSANALYSER OG HØRINGER AF INTERESSENTER

· Høring af interesserede parter

· Inddragelse og udnyttelse af ekspertise

Der har ikke været behov for at konsultere interessenter eller eksterne eksperter, idet forslaget er et interinstitutionelt anliggende, som vil berøre alle Rådets og/eller Europa-Parlamentets og Rådets retsakter.

· Konsekvensanalyse

Der er ikke behov for at foretage en konsekvensanalyse, idet forslaget er et interinstitutionelt anliggende, som vil berøre alle Rådets og/eller Europa-Parlamentets og Rådets retsakter.

3. FORSLAGETS RETLIGE ASPEKTER

· Resumé af forslaget

Forslaget har til formål at identificere de delegerede beføjelser og gennemførelsesbeføjelser, som Kommissionen skal tillægges med hensyn til direktiv 1999/4/EF, 2000/36/EF, 2001/111/EF, 2001/113/EF og 2001/114/EF, og at fastsætte den tilsvarende vedtagelsesprocedure for disse retsakter i den nye juridiske kontekst, som blev indført med artikel 290 og 291 i TEUF.

· Retsgrundlag

Artikel 43 og 114 i traktaten om Den Europæiske Unions funktionsmåde.

· Nærhedsprincippet

Forslaget hører under EU's og medlemsstaternes delte kompetence, og det opfylder subsidiaritetsprincippet.

· Proportionalitetsprincippet

Forslaget er i overensstemmelse med proportionalitetsprincippet.

· Valg af instrumenter

Forslaget er en del af tilpasningsprocessen og vedrører udelukkende Kommissionens beføjelser i den nye juridiske kontekst efter Lissabontraktatens ikrafttrædelse. Bestemmelser om Kommissionens delegerede beføjelser skal ikke gennemføres i medlemsstaternes retsorden. Forslaget er derfor udformet som en forordning.

2012/0075 (COD)

Forslag til

EUROPA-PARLAMENTETS OG RÅDETS FORORDNING

om ændring af direktiv 1999/4/EF, 2000/36/EF, 2001/111/EF, 2001/113/EF og 2001/114/EF, hvad angår Kommissionens beføjelser

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 2, og artikel 114, stk. 1,

under henvisning til forslag fra Europa-Kommissionen[1], og

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg[2],

efter den almindelige lovgivningsprocedure og

ud fra følgende betragtninger:

(1) I Europa-Parlamentets og Rådets direktiv 1999/4/EF af 22. februar 1999 om kaffeekstrakter og cikorieekstrakter[3], Europa-Parlamentets og Rådets direktiv 2000/36/EF af 23. juni 2000 om kakao- og chokoladevarer bestemt til konsum[4], Rådets direktiv 2001/111/EF af 20. december 2001 om visse former for sukker bestemt til konsum[5], Rådets direktiv 2001/113/EF af 20. december 2001 om marmelade og frugtgelé samt kastanjecreme bestemt til konsum[6] og Rådets direktiv 2001/114/EF af 20. december 2001 om visse former for konserveret helt eller delvis inddampet mælk bestemt til konsum[7] tildeles Kommissionen beføjelser til at gennemføre visse af bestemmelserne i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[8] som ændret ved Rådets afgørelse 2006/512/EF[9].

(2) Som følge af, at Lissabontraktaten er trådt i kraft, bør disse beføjelser bringes i overensstemmelse med artikel 290 i traktaten om den Europæiske Unions Funktionsmåde (TEUF).

(3) Selvom bilagene til direktiv 1999/4/EF, 2000/36/EF, 2001/111/EF, 2001/113/EF og 2001/114/EF indeholder tekniske elementer, som muligvis skal tilpasses eller ajourføres for at tage hensyn til udviklingen inden for de relevante internationale standarder, giver direktiverne ikke Kommissionen de nødvendige beføjelser til hurtigt at tilpasse eller ajourføre bilagene for at tage hensyn til denne udvikling. Derudover giver direktiv 1999/4/EF ikke Kommissionen de nødvendige beføjelser til hurtigt at tilpasse eller ajourføre direktivets bilag for at tage hensyn til den tekniske udvikling til trods for, at bilaget indeholder tekniske elementer, som også muligvis skal tilpasses eller ajourføres for at tage hensyn til denne udvikling. Slutteligt er afsnit A og afsnit B, punkt 1), i bilag I til direktiv 2000/36/EF ikke omfattet af Kommissionens beføjelser til at tilpasse visse bestemmelser i dette bilag til den tekniske udvikling selvom bilaget indeholder tekniske elementer, som muligvis skal tilpasses eller ajourføres for at tage hensyn til denne udvikling. For at sikre en konsekvent gennemførelse af direktiv 1999/4/EF, 2000/36/EF, 2001/111/EF, 2001/113/EF og 2001/114/EF bør Kommissionen derfor tillægges yderligere beføjelser til at tilpasse og ajourføre bilagene til direktiv 1999/4/EF, 2000/36/EF, 2001/111/EF og 2001/114/EF for at tage hensyn til de tekniske fremskridt og til udviklingen inden for internationale standarder.

(4) For at supplere eller ændre visse ikke-væsentlige elementer i direktiv 1999/4/EF, 2000/36/EF, 2001/111/EF, 2001/113/EF og 2001/114/EF for at tage hensyn til den tekniske udvikling og/eller eventuelt udviklingen inden for internationale standarder bør Kommissionen, i overensstemmelse med traktatens artikel 290, derfor tillægges beføjelser til at vedtage retsakter med følgende rækkevidde og indhold: tilpasning eller ajourføring af de tekniske egenskaber (normalt udtrykt i procent) hvad angår produktbeskrivelserne og definitionerne i bilaget til direktiv 1999/4/EF; tilpasning eller ajourføring af de tekniske egenskaber (normalt udtrykt i procent og/eller gram) hvad angår betegnelserne og definitionerne i direktiv 2000/36/EF, bilag I, afsnit A, B, C og D; tilpasning eller ajourføring af de tekniske egenskaber hvad angår varebetegnelserne og definitionerne i afsnit A og B i bilaget til direktiv 2001/111/EF; tilpasning eller ajourføring af de tekniske egenskaber (normalt udtrykt i gram og/eller procent) hvad angår varebetegnelserne og definitionerne i direktiv 2001/113/EF, bilag I og II samt bilag III, afsnit B, og tilpasning eller ajourføring af de tekniske egenskaber (normalt udtrykt i procent) hvad angår varebetegnelserne og definitionerne i direktiv 2001/114/EF, bilag I og II.

(5) Det er navnlig vigtigt, at Kommissionen foretager relevante høringer under sit forberedende arbejde, herunder på ekspertniveau. Kommissionen bør i forbindelse med forberedelsen og udarbejdelsen af delegerede retsakter sørge for samtidig, rettidig og hensigtsmæssig fremsendelse af relevante dokumenter til Europa-Parlamentet og Rådet.

(6) Efter vedtagelsen af Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed[10], som vedrører alle stadier af produktion og distribution af fødevarer og foder på såvel EU-plan som nationalt plan, er de generelle EU-bestemmelser for levnedsmidler direkte gældende for de produkter, som er omfattet af direktiv 1999/4/EF, 2000/36/EF, 2001/111/EF, 2001/113/EF og 2001/114/EF. Det er derfor ikke længere nødvendigt, at Kommissionen har beføjelser til at rette de omtalte direktivers bestemmelser ind efter EU's generelle bestemmelser for levnedsmidler. De bestemmelser, som giver sådanne beføjelser, bør derfor slettes.

(7) Direktiv 1999/4/EF, 2000/36/EF, 2001/111/EF, 2001/113/EF og 2001/114/EF bør følgelig ændres i overensstemmelse hermed.

(8) Eftersom de ændringer, som direktiv 1999/4/EF, 2000/36/EF, 2001/111/EF, 2001/113/EF og 2001/114/EF har været genstand for, kun vedrører Kommissionens beføjelser, skal de ikke gennemføres af medlemsstaterne —

VEDTAGET DENNE FORORDNING:

Artikel 1

Direktiv 1999/4/EF, artikel 4 og 5, affattes således:

"Artikel 4

Kommissionen bemyndiges til at vedtage delegerede retsakter i overensstemmelse med artikel 5 for at ændre de tekniske egenskaber i bilagets varebeskrivelser og definitioner for at tage højde for udviklingen inden for de relevante internationale standarder, hvis det er hensigtsmæssigt, og for den tekniske udvikling.

Artikel 5

1. Kommissionen bemyndiges til at vedtage de delegerede retsakter, der er omhandlet i dette direktiv, på de betingelser, som er fastlagt i denne artikel.

2. Beføjelsen til at vedtage de delegerede retsakter, der er omtalt i artikel 4, tillægges Kommissionen for en ubestemt periode fra den […].

3. Den i artikel 4 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den træder i kraft dagen efter offentliggørelsen i Den Europæiske Unions Tidende eller på en senere dato, der er angivet heri. Den berører ikke gyldigheden af de delegerede retsakter, der allerede er i kraft.

4. Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.

5. En delegeret retsakt vedtaget i henhold til artikel 4 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra datoen for meddelelsen af den pågældende retsakt til Europa-Parlamentet eller Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Denne frist forlænges med to måneder på Europa-Parlamentets eller Rådets initiativ. "

Artikel 2

Artikel 5 og 6 i direktiv 2000/36/EF affattes således:

"Artikel 5

Kommissionen bemyndiges til at vedtage delegerede retsakter i overensstemmelse med artikel 6 for at ændre de tekniske egenskaber i varebetegnelser og definitioner i bilag 1, afsnit A, samt ændre afsnit B, C og D for at tage højde for udviklingen inden for de relevante internationale standarder, hvis det er hensigtsmæssigt, og for den tekniske udvikling.

Artikel 6

1. Kommissionen bemyndiges til at vedtage de delegerede retsakter, der er omhandlet i dette direktiv, på de betingelser, som er fastlagt i denne artikel.

2. Beføjelsen til at vedtage de delegerede retsakter, der er omhandlet i artikel 5, tillægges Kommissionen for en ubestemt periode fra den […].

3. Den i artikel 5 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den træder i kraft dagen efter offentliggørelsen i Den Europæiske Unions Tidende eller på en senere dato, der er angivet heri. Den berører ikke gyldigheden af de delegerede retsakter, der allerede er i kraft.

4. Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.

5. En delegeret retsakt vedtaget i henhold til artikel 5 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra datoen for meddelelsen af den pågældende retsakt til Europa-Parlamentet eller Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ."

Artikel 3

Artikel 4 og 5 i direktiv 2001/111/EF affattes således:

"Artikel 4

Kommissionen bemyndiges til at vedtage delegerede retsakter i overensstemmelse med artikel 5 for at ændre de tekniske egenskaber i varebetegnelser og definitioner i bilagets afsnit A, samt ændre afsnit B for at tage højde for udviklingen inden for de relevante internationale standarder, hvis det er hensigtsmæssigt, og for den tekniske udvikling.

Artikel 5

1. Kommissionen bemyndiges til at vedtage de delegerede retsakter, der er omhandlet i dette direktiv, på de betingelser, som er fastlagt i denne artikel.

2. Beføjelsen til at vedtage de delegerede retsakter, der er omtalt i artikel 4, tillægges Kommissionen for en ubestemt periode fra den […].

3. Den i artikel 4 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den træder i kraft dagen efter offentliggørelsen i Den Europæiske Unions Tidende eller på en senere dato, der er angivet heri. Den berører ikke gyldigheden af de delegerede retsakter, der allerede er i kraft.

4. Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.

5. En delegeret retsakt vedtaget i henhold til artikel 4 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra datoen for meddelelsen af den pågældende retsakt til Europa-Parlamentet eller Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ."

Artikel 4

Artikel 5 og 6 i direktiv 2001/113/EF affattes således:

"Artikel 5

Kommissionen bemyndiges til at vedtage delegerede retsakter i overensstemmelse med artikel 6 for at ændre de tekniske egenskaber i varebetegnelser og definitioner i bilag I, samt ændre bilag II og bilag III, afsnit B, for at tage højde for udviklingen inden for de relevante internationale standarder, hvis det er hensigtsmæssigt, og for den tekniske udvikling.

Artikel 6

1. Kommissionen bemyndiges til at vedtage de delegerede retsakter, der er omhandlet i dette direktiv, på de betingelser, som er fastlagt i denne artikel.

2. Beføjelsen til at vedtage de delegerede retsakter, der er omtalt i artikel 5, tillægges Kommissionen for en ubestemt periode fra den […].

3. Den i artikel 5 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den træder i kraft dagen efter offentliggørelsen i Den Europæiske Unions Tidende eller på en senere dato, der er angivet heri. Den berører ikke gyldigheden af de delegerede retsakter, der allerede er i kraft.

4. Så snart Kommissionen vedtager en delegeret retsakt, underretter den samtidig Europa-Parlamentet og Rådet herom. En delegeret retsakt vedtaget i henhold til artikel 5 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra datoen for meddelelsen af den pågældende retsakt til Europa-Parlamentet eller Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ."

Artikel 5

Artikel 5 og 6 i direktiv 2001/114/EF affattes således:

"Artikel 5

Kommissionen bemyndiges til at vedtage delegerede retsakter i overensstemmelse med artikel 6 for at ændre de tekniske egenskaber i varebetegnelser og definitioner i bilag I, samt ændre bilag II og bilag III, afsnit B, for at tage højde for udviklingen inden for de relevante internationale standarder, hvis det er hensigtsmæssigt, og for den tekniske udvikling.

Artikel 6

1. Kommissionen bemyndiges til at vedtage de delegerede retsakter, der er omhandlet i dette direktiv, på de betingelser, som er fastlagt i denne artikel.

2. Beføjelsen til at vedtage de delegerede retsakter, der er omtalt i artikel 5, tillægges Kommissionen for en ubestemt periode fra den […].

3. Den i artikel 5 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den træder i kraft dagen efter offentliggørelsen i Den Europæiske Unions Tidende eller på en senere dato, der er angivet heri. Den berører ikke gyldigheden af de delegerede retsakter, der allerede er i kraft.

4. Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.

5. En delegeret retsakt vedtaget i henhold til artikel 5 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra datoen for meddelelsen af den pågældende retsakt til Europa-Parlamentet eller Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ."

Artikel 6

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles,

På Europa-Parlamentets vegne På Rådets vegne

Formand Formand

[1] EUT C af …, s. .

[2] EUT C af …, s. .

[3] EFT L 66 af 13.3.1999, s. 26.

[4] EFT L 197 af 3.8.2000, s. 19.

[5] EFT L 10 af 12.1.2002, s. 53.

[6] EFT L 10 af 12.1.2002, s. 67.

[7] EFT L 15 af 17.1.2002, s. 19.

[8] EFT L 184 af 17.7.1999, s. 23.

[9] EUT L 200 af 22.7.2006, s. 11.

[10] EUT L 31 af 1.2.2002, s. 1.